NaiveNeuron/SloPal huggingface dataset:
Krajniak, Milan, poslanec NR SR (2019-09-24):
Vážený pán podpredseda Národnej rady, vážené dámy a páni, chcel by som uviesť návrh tohto zákona, ktorý sa týka nespravodlivosti a prílišnej prísnosti zákona o výbere mýta. Máme dva zákony, ktoré upravujú poplatky za používanie diaľnic a ciest I. triedy, aby som to zrozumiteľne vysvetlil. Jeden je zákon o diaľničnej známke a druhý návrh zákona ale, a druhý zákon, ktorý spoplatňuje používanie našich komunikácií, je zákon o mýte. A ten zákon o mýte je podľa nášho názoru veľmi nespravodlivo prísny k slovenským občanom a uvediem konkrétne príklady, prečo je tomu tak. Máme dva prípady, kedy môže prevádzkovateľ mýtneho; prevádzkovateľ vozidla porušiť zákon o výbere mýta a je nútený zaplatiť pokutu. Prvým príkladom je, teda tých; samozrejme, tých prípadov je viacej, ale chcel by som uviesť tieto dva príklady. Prvým príkladom je, pokiaľ použije cestnú komunikáciu bez úhrady mýta. Minimálna sadzba pokuty v Maďarsku je 78 eur. Hovorím čísla z minulého roka. Minimálna sadzba pokuty v Poľsku je 352 eur, minimálna sadzba pokuty v Česku je približne 190 eur. Ale na Slovensku je to 1 500 eur. 1 500 eur! Maximálna sadzba pokuty v Česku je 1 100 eur približne, v Poľsku približne 350 eur a v Maďarsku približne 480 eur. Ale na Slovensku tá maximálne sadzba pokuty je 10-tisíc eur. Ten rozdiel medzi tým, ako sú postihovaní za porušenie mýta slovenskí občania a slovenskí prevádzkovatelia, je podľa nás drakonický. Druhým príkladom je, keď, a to sa môže stať, že sa pomýli, dôjde k omylu, ten šofér vozidla zadá nesprávne počet náprav. Porovnajme si to znovu s okolitými krajinami. V Česku je minimálna sadzba pokuty 190 eur, v Poľsku 176, v Maďarsku 78, na Slovensku 480. Maximálna sadzba pokút na Slovensku 2 000, v Česku 190, v Poľsku 176, v Maďarsku 485. Toto porovnanie toho, koľko musia platiť pokuty šoféri na Slovensku a prevádzkovatelia vozidiel na Slovensku v porovnaní s inými krajinami, považujem za veľmi drakonické a myslím si, že by sme mohli posunúť tento návrh zákona do druhého čítania, aby sme trošku v porovnaní s okolitými krajinami nezvýhodňovali, neznevýhodňovali našich občanov a našich prevádzkovateľov. Aby ste si vedeli predstaviť. Môže byť podnikateľ, ktorý má autá a používa nákladné vozidlá do 3,5 tony a urobí nejakú chybu, musí zaplatiť pokutu. A máme tých, ktorí spadajú pod mýto. Rozdiel, čo sa týka vodiča v sankciách, je 250 percent v neprospech toho vodiča, ktorý urobí chybu a funguje podľa mýtneho systému. Čo sa týka prevádzkovateľa vozidla, to znamená majiteľa tej firmy, zákon o výbere mýta je až o 2 000 percent prísnejší ako ten zákon o diaľničnej známke. Ja chápem, samozrejme, že štát potrebuje peniaze z mýta, potrebujeme ich na rozvoj našej cestnej infraštruktúry, ale asi by sme mali zvážiť, či tieto sankcie, najmä v porovnaní s tými ostatnými krajinami V4, ktoré som spomínal, nie sú až príliš drakonické. A preto by som vás chcel poprosiť o schválenie tohto zákona v prvom čítaní a o prípadnú diskusiu v druhom čítaní, že ako nanovo tieto sankcie upraviť. Ďakujem pekne.
T. Cabaj, podpredseda NR SR: (2009-06-17):
Slovo má pán poslanec Fronc.
Danko, Andrej, podpredseda NR SR (2024-01-23):
Poslanec Dubéci. Nie je v sále. Pán poslanec Lackovič.
Mezenská, Helena, poslankyňa NR SR (2013-06-19):
Budem reagovať na to, čo tu odznelo zo strany kolegov. No, pán poslanec Sulík, ak by všetko mal riadiť trh, tak potom, tak na čo by tu bol parlament, na čo by boli úrady, ministerstvá, ako ľahko by sme zracionalizovali verejnú správu, možno by sme zredukovali aj samotný parlament na jednu tretinu, ak by sme mali všetko nechať na trh. Takže sa skúsme zamyslieť nad tým, že či to, čo hovoríme, aké postoje vlastne vyjadrujeme, či to nie je kontradiktórne k tomu, k akej ideológii sa hlásime. Ja stále budem toho presvedčenia, že ak efektívna a transparentná bude vláda, tak transparentné a efektívne bude aj riadenie štátnych podnikov. Ak dnes štátne podniky budú dochádzať do likvidácie, bude to pre mňa jasným zrkadlom a vizitkou toho, že štát a štátne podniky nie sú spravované dobrou hlavou. Ryba smrdí od hlavy, to platí oddávna. A v neposlednom rade ja by som naozaj privítala namiesto technickej úpravy a formálnej úpravy v zákone o štátnom podniku, namiesto techník, ako sa vysporiadať s likvidáciou, určenie techník a pripravený zákon s návrhom, ako zveľaďovať a ako rozvíjať práve štátne podniky. Ďakujem.
Pleštinská, Zita, poslankyňa NR SR (2021-02-03):
Ďakujem, pán predsedajúci. Pán podpredseda parlamentu Juraj Šeliga, ďakujem ti za tvoje kultivované vystúpenie v rozprave. Dvanásť rokov vlády, v ktorej mali svoju úlohu predkladatelia tohto zákona, a ktorí si želajú získať moc do svojich rúk opäť, je charakterizované trestným stíhaním vládnych nominantov v súdnictve, prokuratúre, v štátnej správe. To Slovensko vo svojej histórii ešte nikdy nezažilo. Súčasné štvorročné obdobie našej vlády začalo s bojom so zákernou pandémiou COVID-19, ktorý ešte žiadna vláda na Slovensku a ani na svete nikdy nezvádzala. Neverím, pán Pellegrini, že vy ste bojovali proti pandémii COVID-19 inak ako táto vláda. Povedané slovami právnych expertov, napr. vyjadrením ústavného právnika JUDr. Vincenta Bujňáka, štvorročné obdobie vládnutia má svoj význam. Sú situácie, keď sa vláda a parlament musia odhodlať k nepopulárnym opatreniam, napr. kvôli udržateľnosti verejných financií, ktoré sa ukážu ako nevyhnutné a správne až v dlhodobom horizonte. Štvorročné volebné obdobie povzbudzuje k tomu, aby sa tak urobilo na začiatku vládnutia. Ak tu ale stále bude visieť Damoklov meč predčasného skrátenia cez ústavný zákon, obávam sa, že by to mohlo viesť k zníženiu odhodlania robiť opatrenia, ktoré sú síce na začiatku vládnutia nepopulárne, ale z dlhodobého hľadiska pre Slovensko potrebné. Ďakujem.
Michelko, Roman, poslanec NR SR (2024-06-20):
Ďakujem. No skoro mi teda oko zaplakalo, keď som počúval, aký ste vy veľký obhajca demokracie, ale tak sa mi dostal taký veľmi zaujímavý text, citát z roku 2010 vášho predsedu, ktorý, troška si ho odcitujem. Ja nič nevyčítam PS-ku, lebo to nebolo pri moci a nemohlo nič také urobiť, ale kádeháci a saskári sa atestova... teda boli pri tom, keď sa robilo toto. Citát z rozhovoru pre TASR, Richard Sulík: „My sme na koaličnej rade dohodli, že zriadime pracovnú skupinu a tam budú strany prostredníctvom svojich zástupcov predkladať svoje návrhy a pripomienky. Títo štyria si majú sadnúť a nájsť kandidáta koalície na riaditeľa RTVS.“ Akože oni sa ani nehanbili, oni to normálne natvrdo, na hulváta povedali a akože sorry, vy nám naozaj nemôžte vstupovať do svedomia, menovite tam bol Mikloško vtedy a strana KDH, strana SaS. Viete, je extrémne farizejské, ak vy nám vstupujete do svedomia. Ďakujem.
P. Hrušovský, predseda NR SR: (2003-07-04):
(Hlasovanie.) 122 prítomných, 99 za návrh, 6 proti, 17 sa zdržalo. Návrh sme schválili. Ďakujem, pani poslankyňa, už teraz definitívne. Prosím pani poslankyňu Navrátilovú, aby ako poverená spravodajkyňa k vládnemu návrhu zákona o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov uvádzala návrhy na hlasovanie k prerokúvanému vládnemu návrhu zákona. Pani poslankyňa, máte slovo. Ľ. Navrátilová, poslankyňa: Pán predseda, prosím vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní. Prosím, dajte o tom hlasovať.
Sulík, Richard, predseda NR SR (2010-10-13):
Ďakujem. Prosím, prezentujte sa a hlasujte. (Hlasovanie.) Zo 141 prítomných poslancov hlasovalo 76 za, 64 proti, 1 sa zdržal. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehôt na jeho prerokovanie. Prosím spravodajcu, aby uviedol hlasovanie.
Holečková, Martina, poslankyňa NR SR (2024-01-11):
Ďakujem veľmi pekne. Pán predseda parlamentu a dnes už aj budúci prezidentský kandidát pán Peter Pellegrini tesne pred koncom minulého roka v jednom z rozhovorov uviedol, že Národná rada Slovenskej republiky rokovala o viacerých návrhoch v skrátenom legislatívnom konaní a, prosím, teraz pozor naozaj, pretože dôležité zmeny musia fungovať od nového roka. No faktom je, že bez znižovania trestov za korupciu na úroveň podmienky by naozaj bežní Slováci a celé Slovensko nemohlo normálne fungovať od nového roku. Pravda je však taká, že by najmä nemohli fungovať ľudia blízki Robertovi Ficovi a o tomto to všetko naozaj dnes je. O tom, že si potrebujú zabezpečiť bezpečnosť a beztrestnosť sami pre seba a pre ľudí, ktorí sú im blízki. Ďakujem veľmi pekne.
Šimečka, Michal, podpredseda NR SR (2024-06-27):
Vážené panie poslankyne, vážení páni poslanci, otváram jedenásty deň 15. schôdze Národnej rady Slovenskej republiky. Na dnešnom dni o ospravedlnenie neúčasti požiadali poslanci Rastislav Krátky, Vladimíra Marcinková, Andrea Turčanová. Podľa odsúhlasenej zmeny programu teraz pristúpime k prvému čítaniu o návrhu poslankýň Lucie Plavákovej, Simony Petrík, Beáty Jurík a Zuzany Števulovej na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a ktorým sa menia a dopĺňajú niektoré ďalšie zákony. Návrh zákona je pod tlačou 240, návrh na jeho pridelenie na prerokovanie výborom je v rozhodnutí č. 246. Dávam slovo pani poslankyni Lucii Plavákovej, aby návrh zákona uviedla. (Rokovanie v prvom čítaní o návrhu poslankýň Národnej rady Slovenskej republiky Lucie Plavákovej, Simony Petrík, Beáty Jurík a Zuzany Števulovej na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a ktorým sa menia a dopĺňajú niektoré ďalšie zákony , tlač 240.)
Glváč, Martin, podpredseda NR SR (2018-09-17):
Pani poslankyňa, reagujete na pána poslanca Budaja, ktorý nie je v sále.
B. Bugár, podpredseda NR SR: (2005-06-22):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov  a o zmene a doplnení niektorých zákonov (tlač 1167). Znovu prosím ministra životného prostredia Slovenskej republiky Lászloá Miklósa, aby vládny návrh zákona uviedol.
Pellegrini Peter, predseda NR SR (2023-12-12):
Kolegovia, naozaj vás poprosím, o kľud v rokovacej sále. Pán poslanec, nech sa páči.
Laššáková, Jana, podpredsedníčka NR SR (2014-07-04):
Nech sa páči, pán poslanec Brocka, máte slovo.
A. Belousovová, podpredsedníčka NR SR: (2009-11-04):
Prosím spoločného spravodajcu z výboru pre zdravotníctvo pána poslanca Antona Bobríka, aby podal správu o výsledku prerokovania materiálu vo výboroch. Nech sa páči, pán poslanec.
Pellegrini, Peter, predseda NR SR (2015-11-10):
Ďalším písomne prihláseným do rozpravy je pán poslanec Mihál. Nech sa páči, máte slovo. Nech sa páči, pán poslanec, máte slovo.
Paška, Pavol, predseda NR SR (2012-11-29):
Hlasujeme o návrhu pána poslanca Hlinu, aby sme odložili hlasovanie o vládnom návrhu novely zákona č. 580/2004 Z. z. a č. 581/2004 Z. z. (Hlasovanie.) 131 prítomných, 56 za, 68 proti, 6 sa zdržalo, 1 nehlasoval. Tento návrh sme neschválili. Budeme hlasovať... (Reakcia z pléna.) Pán poslanec Viskupič.
Danko, Andrej, podpredseda NR SR (2024-06-27):
Poslankyňa Števulová.
Doležal, Andrej, dočasne poverený minister dopravy SR (2023-03-23):
Budem mať pár krátkych slov. Neodpustím si. Ďakujem za tú otázku k rozpočtu. Pán poslanec, viete, že tieto pripomienky z ministerstva financií dostávame pravidelne. Ale pravidelne aj voči nám začína Európska komisia rôzne infringementy za to, že sme nedokázali implementovať niektoré registre a niektoré systémy, ktoré nám nariaďujú nariadenia Európskej rady a parlamentu. Takže ja tú pripomienku rešpektujem, ale rešpektujem aj to, že sa budem uchádzať pri tvorbe štátneho rozpočtu, resp. to už asi nebudem ja, o tieto zdroje na potrebné informačné systémy. Je to nariadenie. Je to naša povinnosť, máme to mať. A to, že ministerstvo financií povie, že nájdite si na to peniaze u seba v rozpočte, je podľa môjho názoru trochu alibistické. A myslím si, že práve naopak. Ak nám chodia nariadenia Európskeho parlamentu a Rady, tak by k nim automaticky mal byť vyčlenený rozpočet a nie, že si na to majú nájsť rezorty svoje peniaze niekde u seba z iných úspor, ktoré neexistujú. Ale to je len môj osobný názor. Ale určite môj nástupca sa bude uchádzať o zdrojové financovanie pre tieto informačné systémy, ktoré sú nevyhnutné a potrebné. Čo sa týka U-space, to je letový priestor, špeciálny nový letový priestor pre drony. Nemám zatiaľ informáciu, že by mohol byť riadený tým istým informačným systémom ako veľký letový priestor. Písal som kolegom, zodpoviem tú otázku samostatne. Ďakujem pekne.
Šimečka, Michal, podpredseda NR SR (2023-12-05):
Ďakujem. Pán poslanec Malatinec.
Paška, Pavol, predseda NR SR (2012-11-06):
Ďakujem pekne. Teraz sa dávam možnosť prihlásiť sa do rozpravy ústne. Páni poslanci Matovič, Chren, Viskupič a Kuffa. Končím možnosť sa prihlásiť. Pán poslanec Matovič.
V. Veteška, podpredseda NR SR: (2006-03-15):
Ďalším bodom je druhé a tretie čítanie o návrhu na vyslovenie súhlasu Národnej rady Slovenskej republiky so zmenami Štatútu Haagskej konferencie medzinárodného práva súkromného z 15. 7. 1955 (tlač 1516). Spoločná správa 1516a. Aj tento návrh vlády odôvodní ministerka spravodlivosti Slovenskej republiky pani Lucia Žitňanská.
P. Abrhan, poslanec: (2007-05-09):
Hovorili ste o reforme verejnej správy, že nepriniesla očakávaný výsledok. Opýtajte sa starostov aj poslancov vyšších územných celkov, či pri reforme verejnej správy pociťovali zlepšenie alebo nie pri prenose kompetencií aj pri fiškálnej decentralizácii. Hovorili ste o bývalej vláde a o množstve byrokracie, ktoré bolo za bývalej vlády. Pán poslanec, hovorili ste o roku 2004. Už 10 mesiacov ste vo vláde. Vy nemusíte bojovať s opozíciou. Vládnite. To, čo sa vám nepáči, predkladajte návrhy zákonov a upravujte štátnu správu na Slovensku podľa svojich predstáv. Nemusíte donekonečna zápasiť s opozíciou, ujmite sa vlády aj fakticky. Ďakujem.
M. Číž, podpredseda NR SR: (2006-10-19):
I. Valentovič, minister zdravotníctva SR: Musí poslať žiadosť príslušnej zdravotnej poisťovni a v zmysle tejto žiadosti sa uchádzať o podpísanie zmluvy. Žiaľ, taká je legislatíva. Žiaľ, či už hospice alebo mobilné hospice nie sú zdravotnícke zariadenia, kde bola povinnosť voči zdravotným poisťovniam podpísať zmluvu s takýmto zariadením.
Šimečka, Martin, podpredseda NR SR (2023-12-08):
Pán Pročko, venujte sa svojmu vystúpeniu, prosím.
Kollár, Boris, predseda NR SR (2023-08-21):
Vážené pani poslankyne, vážení páni poslanci, skôr než sa pokúsime otvoriť túto schôdzu, by sme, by som vás poprosil urobiť si jeden test. Predsa len už to bolo zase rozobraté, teraz sme to znova nainštalovali, tak by sme skúsili také nejaké indikatívne hlasovanie. Skúste si hlasovať, ako chcete, len to musíme vyskúšať. Ja by som dal pokyn hore na techniku, že spustite nám, prosím, hlasovanie. (Skúška hlasovania.) Mne to, tuším, nejde. Myslím, že to bude fungovať. Ďakujem pekne. Vážené pani poslankyne, vážení páni poslanci, tak teraz už naostro. Otváram rokovanie 99. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny tridsiatich poslancov Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k ústavnej a bezpečnostnej kríze v Slovenskej republike , tlač 1765.) Prosím, aby sme sa prezentovali a zistili, či sme schopní sa uznášať. Prosím, spustite hlasovanie. (Prezentácia.) Zisťujem, že je prítomných 68 poslancov. Národná rada teda nie je schopná sa uznášať. Odkladám začiatok schôdze o 30 minút, kedy opäť zistím prítomnosť poslancov. V prípade, že nebude prítomná nadpolovičná väčšina všetkých poslancov, podľa § 23 ods. 5 zákona o rokovacom poriadku odložím začiatok schôdze na ďalší rokovací deň, teda na zajtra na deviatu hodinu. Takže teraz sa stretávame 11.41 h. Ďakujem. (Prerušenie rokovania o 11.11 hodine.) (Pokračovanie rokovania o 11.41 hodine.)
Ledecký, Vladimír, poslanec NR SR (2024-04-16):
Ďakujem pekne. Ja by som chcel reagovať, pán poslanec, na tú časť vašej rozpravy, kde ste hovorili o výjazdoch do jednotlivých okresov, kde sa peniaze rozdávajú ad hoc, netransparentne a neefektívne, lebo v normálnej krajine normálna vláda rozdeľuje peniaze na základe výzvy, vyhodnotenia výzvy, rozdeľujú to nezávislí hodnotitelia, tak je to zverejnené a je presná metodika na to, ako postupovať pri realizácii projektov, kde sa berie hlavne do úvahy plán rozvoja daného mesta, regiónu, poprípade komunitný plán, Vízia a stratégia 2030, čo je plán regionálneho rozvoja Slovenska, a aby to naozaj bolo efektívne, tak pokiaľ sa jedná o peniaze z Európskej únie, ešte to musí byť odkonzultované s inštitúciami Európskej únie. Len tak vieme docieliť, že peniaze sa minú efektívne. Čo mňa na tom ale najviac zaráža, že my sme zaviedli najmenej rozvinuté okresy, kde máme presnú metodiku, vieme dať tam peniaze a tieto okresy si sami tieto peniaze transparentne rozdelia a nemusí tam vláda ad hoc tie peniaze rozdeľovať. Rovnako máme metodiku, kde peniaze MIRRI priamo rozdeľuje vo výzve pre obce. Máme metodiku, kde môže priamo MIRRI rozdeľovať výzvu pre neziskové organizácie a napriek tomu to robí ad hoc a rozdeľuje, ale iným spôsobom nevie rozdať tieto peniaze, len svojim. A keď si to celé zrátame a spočítame, tak zisťujeme, že výrazne viac, výrazne viac dostávajú starostovia a primátori vládnej koalície.
Vitteková, Anna, poslankyňa NR SR (2011-07-13):
Osobitne dajte, prosím, hlasovať o treťom pozmeňujúcom návrhu pani poslankyne Pfundtner.
Kotleba, Marian, poslanec NR SR (2020-09-29):
Pán poslanec Šefčík, všetko, so všetkým sa dá v podstate súhlasiť, čo ste povedali, až na tie nešťastné citáty Matoviča, pretože Matovič je jednoducho falošný alibista, nič iné. V minulom volebnom období práve on bol ten, kto pri hlasovaní a obmedzení potratov buď odišiel zo sály, alebo sa pri hlasovaní zdržal. Takže aj Matovič nech nehovorí nič o tom, že ako budú alebo nebudú prechádzať návrhy zákonov, pretože keby nebol alibista, aj jeho hlas sa mohol dnes počítať. A k tomu samotnému návrhu, pán poslanec. On z nášho pohľadu je naozaj alibistický a taký, len aby ste niečo spravili, akože ukázali. A my vám teda dnes dáme príležitosť ukázať, aká konzervatívna je táto vaša koalícia, ale vy si musíte ako koaličný poslanec uvedomiť jednu vec. Vy tu máte dnes ústavnú väčšinu. Ústavnú väčšinu. Vy naozaj môžte pre tie ženy, pre tie mamičky spraviť čokoľvek. Tak ako ste, ako ste stovky miliónov dali bankám, ako ste stovky miliónov dali tým, ktorí ich vôbec už nepotrebujú, napriek tomu ste to spravili, tak tak dnes môžte aspoň zlomok z toho dať tým mamičkám a vy namiesto toho predkladáte takéto kozmetické na šesťdesiatke vyprané návrhy, to je proste hanba v postavení, keď máte ústavnú väčšinu.
Krajčír, Ľuboš, poslanec NR SR (2022-05-10):
Pán kolega, plne súhlasím s tým, čo si povedal, a ešte by som si dovolil ťa doplniť. Dvanásť rokov tu bola vláda SMER-u. Všetci vieme, čo za dvanásť rokov, kam dotiahli túto krajinu, a oni naozaj v najhoršej situácii od druhej svetovej vojny, najprv bol covid, teraz je tu vojna, zrazu vychádzajú z opozície a tvrdia nám, ako by to oni robili. My sme videli, ako to robili v blahobyte štátu, v najlepších rokoch, aké boli, ako tu rozkradli krajinu, zlikvidovali zdravotníctvo a všetko, žiaľbohu, čo bolo štátne. Teraz majú tú drzosť v tejto ťažkej situácii ľudí zavádzať, tak ako to bolo pri covide, žiaľbohu, kvôli nim bolo mnoho obetí. Momentálne pri tejto vojne, keď zľahčujú a bavíme sa tu o nejakom mieri a podobne, mňa by zaujímalo, kto, ktorý predstaviteľ z opozície a možno aj z tých, ktorí tu nesedia, lebo však pán Danko vehementne rád chodil sa klaňať do Ruska a dávať ruku pánovi Putinovi, kto z nich kontaktoval pána Putina alebo teda Lavrova alebo ich priateľov, jak sa vystatovali v Rusku, akých majú dobrých kamarátov, kto ich z nich kontaktoval a požiadal ich o mier. Lebo Rusi sú tu tí, čo zaútočili na Ukrajinu. To sa nemôžme baviť o nejakej obrane v cudzom štáte, kde vraždím absolútne hlava-nehlava, deti, ženy, mužov, všetkých obyvateľov. To oni budú zavádzať spoločnosť. Viete, teraz bude možnosť ísť pozrieť sa na tú Ukrajinu, ak neveria tej vojne, tak nech tam idú. Nech tam pobudnú dva týždne, tri týždne, nech odtiaľ posielajú tie svoje hrdinské statusy. Nie, tu budú tárať nezmysly a keď príde na nejaký skutok, kde majú podať pomocnú ruku občanom, tak vtedy zalezú a tvária sa, že sa ich to netýka.
Galis, Dušan, poslanec NR SR (2012-06-27):
Ja by som vám chcel všetkým poďakovať za faktické poznámky. A, samozrejme, som rád, že vám na športe záleží. A veľmi ma to teší. Budem rád, keď do budúcna sa môžeme tejto problematike venovať. A myslím si, že keď budeme súdržní, tak môže z toho niečo vzniknúť. Ale na pána Galka by som chcel reagovať, pretože aj keď hrával bol taký vrták, ako aj teraz ním je. Tak by som sa ho chcel opýtať, že keď zaregistroval tých 16 000 eur, či zaregistroval aj to, že týždeň pred voľbami pán Jurzyca podpísal v najväčšej kríze 2 mil. eur tenisovému zväzu, a či mu to nevadilo náhodou.
Paška, Pavol, predseda NR SR (2012-08-06):
Pán poslanec, nemusím dať hlasovať o vašom návrhu? Ďakujem pekne. (Smiech v sále.) Takže, dámy a páni, budeme teraz pokračovať hlasovaním o prerokovanom bode programu. Poprosím pána spravodajcu, aby uviedol návrh hlasovania. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 168.)
Mesterová, Zuzana, poslankyňa NR SR (2024-02-08):
Ďakujem pekne, pán predsedajúci a ďakujem, pán generálny prokurátor, že ste mi teda neodpovedal na moju otázku. Skúsim doplňujúcu, má tri časti. Ktoré, konkrétne, ktoré vaše pripomienky boli zapracované a ktoré nie. A ako ste s mierou zapracovania spokojný, to je prvá časť otázky. Druhá časť, či ste bol súčasťou pracovnej skupiny aj pri tvorbe pozmeňujúcich návrhov, ktoré predložil včera pán poslanec Gašpar. A tretia časť otázky sa týka zníženie premlčacej lehoty pri trestnom čine znásilnenia z 20 na 10 rokov, ako vy hodnotíte túto legislatívnu zmenu so zreteľom na to, že už vieme, že ženy tieto trestné činy nahlasujú so značným časovým odstupom. Ďakujem.
Sabolová, Mária, poslankyňa NR SR (2011-09-13):
Ďakujem pekne za slovo. Ja len chcem pripomenúť poslancom výboru pre pôdohospodárstvo, keďže sme neschválili rokovanie o jednej hodine popoludní, ale o deviatej, zvolávam výbor ráno na ôsmu, tak ako sme sa dohodli, čiže za hodinu. (Smiech v sále.) (Rokovanie 23. schôdze NR SR sa skončilo o 6.31 hodine.)
Bernaťák, Tibor, poslanec NR SR (2019-06-26):
Týmto sme hlasovali o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Vašečka, Richard, poslanec NR SR (2016-10-26):
Ďakujem veľmi pekne. Pri všetkej úcte, ktorú mám ku kolegom aj ku kolegovi Kresákovi, si myslím, že treba sa vrátiť k tej podstate toho zákona. Je zlý. To, že tu teraz riešime nejaké ústavnoprávne záležitosti, je v poriadku a pochopiteľne, v tom je pán poslanec odborník, ale tuto nemáme problém s týmto pozmeňovákom, ale s celým zákonom, ktorý má zlú filozofiu, ktorý obmedzuje opozičné vystúpenia, ktorý naozaj chce byť náhubkovým zákonom, ani sa s tým netaja mnohí a povedali to na rovinu, možno sa preriekli, že chceme urobiť poriadok s opozíciou. Všetky demokratické inštitúcie musia spozornieť, keď počujú takéto slová. Či slovenské, alebo medzinárodné. Toto nie je právnická otázka typu, či Európsky súd pre ľudské práva má takéto vyjadrenia alebo onaké primárne. Iste, je to aj právnická otázka. Ale pre prácu parlamentu a pre prácu väčšiny poslancov je to vec demokracie, vec slobody prejavu a to sú tie základné veci, ktoré sú nad tými právnickým špecializáciami. Keď bude tento zákon prijatý, obrátime sa na Ústavný súd a tam budú rozhodovať právnici. Ak bude treba, tak sa obrátime aj na ten Európsky súd. Ale v každom prípade si myslím, že je to veľmi zlý nápad obhajovať niečo takého. A opakujem znova. My, keď bojujeme proti tomuto zákonu, tak nebojujeme za seba, ale za všetkých poslancov, aj za tých, ktorí budú v budúcom volebnom období a v tých ďalších v opozícii. Musia mať priestor, musia mať právo. Ak chceme riešiť kultúru a úroveň, tak sa to nedá urobiť len tým, že sa zošnurujú pravidlá v parlamente, ale tým, že sa naozaj navodí politická kultúra v celej politike, že sa bude vyvodzovať politická zodpovednosť, že sa nebudú kryť klamstvá a zlodejiny. Ďakujem.
Blanár, Juraj, podpredseda NR SR (2023-03-16):
Dokončite, prosím.
Paška, Pavol, predseda NR SR (2012-06-22):
Ďakujem pekne, pán minister. Zareaguje pán predseda Sulík, pán podpredseda Figeľ, Viskupič, Osuský. Už všetci sú prihlásení? Dobre, končím možnosť sa prihlásiť. Pán Sulík.
Drábiková, Lucia, poslankyňa NR SR (2020-04-22):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Paška, Pavol, predseda NR SR (2014-06-25):
Ďakujem pekne, pán spravodajca, otváram rozpravu. Mám písomné prihlášky k zlúčenej rozprave k, do zlúčenej rozpravy k týmto trom návrhom za klub SDKÚ – DS pán poslanec Štefanec, potom za klub Kresťanskodemokratického hnutia pán poslanec Mikloško a potom mám ešte písomnú prihlášku a chcem poprosiť, pani poslankyňa Vášáryová, už druhýkrát sa píšete ako predstaviteľ klubu. Vy ste nezaradený poslanec, čiže písomne pani poslankyňa Vášáryová a pán poslanec Hlina, Kaník a Mikuš. Takže za klub SDKÚ – DS pán poslanec Štefanec.
Danko, Andrej, predseda NR SR (2016-03-23):
Uzatváram rozpravu. Pokiaľ viem, pán Procházka je poslancom, ktorý navrhol pána Hrnčiara? (Reakcie z pléna.) Takto, pán poslanec Procházka, je to platný návrh, pán poslanec Procházka je riadnym poslancom Národnej rady a je to jeho návrh, síce ako predsedu politickej strany SIEŤ, ale myslím, že je komplexne platný. Vyhlasujem rozpravu o tomto bode za skončenú. (Reakcia z pléna.) Neviem, ja som nestihol pozrieť, že či ste už stihli, poprosím, pán poslanec Lipšic, ešte raz procedurálny návrh.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 136 poslancov, za 123, zdržali sa 12, nehlasoval 1. Konštatujem, že sme uvedený návrh schválili. Ďalej prosím spravodajcu, ktorého určil navrhnutý gestorský výbor pre zdravotníctvo, poslanca Jozefa Valockého, aby uviedol hlasovanie o bode 19 programu. Je to prvé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia (tlač 631). Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 631.]
Hrnčiar, Andrej, podpredseda NR SR (2017-03-28):
Pani poslankyňa Remišová.
Žiga, Peter, podpredseda NR SR (2024-06-26):
Pán poslanec Jakab.
Grendel, Gábor, podpredseda NR SR (2023-05-17):
Záverečné slovo pána spravodajcu ešte.
Lukáč, Jozef, poslanec NR SR (2022-12-01):
Ďakujem za slovo, pán podpredseda. Počúval som kolegu Ledeckého veľmi pozorne a musím povedať, že za posledné obdobie výrazne zosasil. Poznám ho niekoľko rokov ako konštruktívne človeka, ktorý sám zriadil sociálny podnik, ktorý je v sociálnej oblasti doma, ale nechápem, prečo chce zabrániť rodinnému podnikaniu, prečo chce oslabiť tie malé slovenské firmy. Tomu vôbec, vôbec nerozumiem. Pán kolega, samozrejme, že váš návrh nepodporím a budem apelovať na všetkých zdravo zmýšľajúcich poslancov v tejto sále, aby rovnako tento váš návrh nepodporili.
Nash, Natália, poslankyňa NR SR (2024-10-23):
Ďakujem za slovo, pán predsedajúci. Ďakujem ti, Dávid, za tvoj príspevok, tiež si myslím, že je to premárnená šanca, ako priniesť do zákona a zadefinovať napríklad, ako chceme zlepšovať kondíciu detí, ich pohybovú gramotnosť, ako chceme prilákať deti k športu, a tiež to ten zákon nepriniesol. Chceme, aby obyvateľstvo bolo zdravé, pohybovo zdatné, chceme podporovať celoživotnú pohybovú aktivitu obyvateľstva. Tiež to ten zákon ako keby nejakým spôsobom neprináša, a ja viem, že sa to zle počúva, ale naozaj je to premárnená príležitosť. Čo chcem tiež apelovať na to, že zákon si myslí, že traja ľudia, ktorí sú zamestnaní u hlavnej kontrolórky športu, tak dokážu nahradiť vyše 60 kontrolórov, ktorých zrušíme v tých športových organizáciách. To ako kapacitne sa nedá jednoducho zvládnuť, tak ja neviem, že či ten zákon nemal nejakým spôsobom toto iným spôsobom upraviť tak, aby sme, aby sme týchto zrušených kontrolórov aspoň nahradili aspoň istým systémom kontroly, ktorý teraz tam nebude žiaden. No a ešte by som chcela podotknúť, že ma mrzí, že boli zrušené tie výročné správy alebo teda že povinnosť ich mať, pretože si myslím, že ak chceme do športu pritiahnuť tých sponzorov, tak oni si veľmi radi pozrú takú výročnú správu, aby videli, že idem podporiť organizáciu, čo tá organizácia urobila v minulom roku, s akým objemom peňazí hospodárila, aké mala výsledky, jednoducho že či sa mi oplatí sponzorsky vstúpiť zmluvne do nejakého vzťahu s nejakou športovou organizáciou. Ďakujem pekne.
Blanár, Juraj, podpredseda NR SR (2023-06-16):
Pán poslanec Vons s faktickou poznámkou.
P. Paška, predseda NR SR: (2010-03-03):
(Hlasovanie.) 135 prítomných, 81 za, 52 sa zdržalo, 2 nehlasovali. Tieto body sme schválili.
M. Dzurinda, predseda vlády SR: (2003-12-11):
Pani poslankyňa, akokoľvek uveríte, alebo neuveríte, fakt je ten, že v období medzi 1. októbrom 2002 a 31. decembrom 2004 je to zníženie 3 989. Keď si zoberieme december tohto roku, tak z pôvodných 13 809 už teraz je 9 820. To sa jednoducho nedá vyvrátiť. To sú fakty. To sú skutočnosti, ktoré potvrdzujú, že v miestnej štátnej správe, na ktorú ste sa opýtali aj v doplňujúcej otázke, došlo k výraznej úspore. To už je potom len vec toho, či si fakty chceme priznať alebo priznať nechceme. Žiada sa mi povedať možno ešte dve veci, pani poslankyňa. Po prvé, pamätáme sa, keď vy ste robili reformu verejnej správy. Nebolo to jednoduché s počtami miest po reorganizácii. Skôr si pamätám, že počet miest v štátnej správe dramaticky narástol. A po druhé, v týchto dňoch prijímame vo vláde materiály, ktoré predkladajú jednotlivé ministerstvá. Chcem vám povedať, že včera sme tiež prerokovali zníženie počtu pracovníkov aj na ústredných orgánoch, na ministerstvách. Oznamujem vám, že všetky ministerstvá znižujú počty pracovníkov minimálne o 5 %. Úrad vlády o 7 % a konkrétne som si poznačil, včera sme rozhodli, že ministerstvo financií nebude mať 849 pracovníkov tak ako dnes, ale 599 pracovníkov, čo je o 250 menej, alebo ak chcete o 30 %. Je to výsledok ročnej trpezlivej práce najprv kvalifikovaného auditu, ktorý sa zaoberal tým, či sa práca tu a tam neduplikuje, a potom razantného a cieľavedomého konania príslušného ministra. Na tomto chcem ukázať, že nám nesmierne záleží, aby z jednej strany správa vecí verejných na úrovni miestnej štátnej správy bola efektívnejšia s menším počtom ľudí, bližšie občanovi, ale na strane druhej, že v znižovaní stavov jednoznačne pokračujeme a pokračovať budeme aj na jednotlivých ministerstvách.
Kočiš, Eduard, poslanec NR SR (2021-06-29):
Ďakujem pekne za slovo, pán predsedajúci. Pán kolega Blcháč, ako primátor mesta Liptovský Mikuláš ste veľmi správne poznamenali, aký dôležitý je cestovný a turistický ruch pre určité regióny, pre určité segmenty v Slovenskej republike, ktoré sú naozaj priamo závislé na príjmoch z turizmu, na príjmoch z hotelierstva a na príjmoch z gastronómie. A tento váš návrh zákona na dočasné zníženie sadzby DPH na päť percent považujem za veľmi správny a naozaj to kvitujem, pretože iba znížením sadzby DPH pre hotely, gastrosektor, reštaurácie alebo mnohé iné podniky, ktoré v tomto segmente naozaj balancujú na hrane prežitia, je tým správnym nejakým mementom mori, ktorým naozaj vieme nie pomôcť, doslova zachrániť tento gastrosektor, tento dlhodobo budovaný hoteliersky turizmus, ktorý tuná na Slovensku máme. A konkurovať Poľsku, Maďarsku, Českej republike, Rakúsku, dokonca Ukrajine už je značným problémom, kde značná časť občanov Slovenskej republiky doslova a do písmena vyhľadáva akciové pobyty, lacné víkendové wellnessy. A pokiaľ táto sadzba DPH nebude nižšia, nebudeme vedie konkurovať. A nižšou DPH sa nám, samozrejme, znížia aj ceny služieb, čiže Slovenská republika sa stane konkurencieschopnou, pretože máme krásnu krajinu, máme krásne Slovensko, máme čo ponúknuť, len takýmto spôsobom týchto turistov zo Slovenska vyhá... (Prerušenie vystúpenia časomerom.)
P. Paška, predseda NR SR: (2010-02-11):
(Hlasovanie.) Prítomných 133 prítomných, 68 za, 7 proti, 52 sa zdržalo, 6 nehlasovali. Nebudeme pokračovať v rokovaní. (Hlasy z pléna.)
Viskupič, Marián, poslanec NR SR (2020-11-05):
Pán predsedajúci, keďže v rozprave neboli podané žiadne pozmeňujúce návrhy a odhlasovali sme všetky body zo spoločnej správy, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Drábiková, Lucia, poslankyňa NR SR (2023-02-07):
Pán predsedajúci, dajte, prosím, hlasovať o mojom pozmeňujúcom návrhu.
Kollár Boris, predseda NR SR (2022-10-04):
Áno. Otváram rozpravu, otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Figeľ, Ján, podpredseda NR SR (2015-02-11):
Ďakujem pekne za aj túto výmenu, čím sme vyčerpali prihlásených do rozpravy. Vyhlasujem všeobecnú rozpravu za skončenú. Pani navrhovateľka, nechcete sa vyjadriť? Isto? Pán spravodajca? Ďakujem pekne obidvom. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 101/2010 Z.. z. o preukazovaní pôvodu majetku a o zmene zákona č. 300/2005 Z. z. Trestný zákon v znení neskorších predpisov . Tento návrh zákona je pod tlačou 1371 a návrh na jeho pridelenie na prerokovanie do výborov má označenie 1381. 	Teraz dávam slovo pánovi poslancovi Danielovi Lipšicovi, aby predmetný návrh zákona uviedol.
Kéry, Marián, poslanec NR SR (2020-07-23):
Pán podpredseda Národnej rady Grendel, pri tebe sme zvyknutí na to, že tie vystúpenia majú určitý štandard a noblesu, ale musím povedať, že hlavne ten úvod bol na míle vzdialený od toho, čo som povedal, pretože, a sa čudujem, že taký etalón spravodlivosti predsedajúci pán Šeliga neupozornil na to, že vlastne dochádza aj k porušovaniu rokovacieho poriadku, určite to môžeme brať ako vizuálnu pomôcku, ale budiž. Len vadí mi jedna vec, že prečo meriate dvojakým metrom? V časoch, keď sme vládli my so Slovensku národnou stranou a MOST-om – HÍD, tak ste robili všetko pre to, aby bola zvolaná schôdza Národnej rady, na ktorej mal byť podľa vás odvolaný vtedajší predseda parlamentu Andrej Danko. Vtedajší opozičný politik, dnes predseda vlády Slovenskej republiky ho vulgárnym spôsobom za to urážal pred Národnou radou Slovenskej republiky, a dneska zisťujeme, že druhý najvyšší ústavný činiteľ aj tretí najvyšší ústavný činiteľ majú rovnaké problémy a kde sa tvárite, že to nie je problém. V tom je to farizejské a v tom je to nepoctivé. A nerozumiem tomu frenetickému potlesku, za čo tlieskate? Veď vy by ste sa mali hanbiť. My neuvádzame ako dôvod jediný na zvolanie schôdze diplomovej, napísanú diplomovú prácu. Veď sme, veď to aj Robert Fico povedal, že my sa správame konzistentne a práve táto konzistentnosť vám chýba. Ďakujem pekne.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 145, za 65, proti 17, zdržalo sa 63 poslancov. Konštatujem, že návrh nebol schválený. Prosím, uveďte, pán poslanec, ďalší návrh v prvom čítaní o návrhu poslancov Galeka a Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1154). (Hlasovanie o návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1154.)
Šeliga, Juraj, podpredseda NR SR (2020-06-04):
Ďakujem za slovo. No ja priznám sa, však nič iné som nečakal. To už ten argument, ktorý používate, je zrecyklovaný stokrát. Tá Kinder čokoláda to trochu osladila, ale dnes nikto nehovorí o Lipšicovi, len vy. Dookola, dookola, dookola Lipšic. My tu nastavujeme systém. Veď nepoviem, že sme v rozprave ku voľbe konkrétneho človeka, konkrétneho generálneho prokurátora, tak vtedy rozumiem, že nejaké meno kritizujete, nekritizujete a podobne. Nehovoriac o tom, že máte právo navrhnúť ešte kvalitnejšieho človeka alebo odborníka, alebo odborníčku, ako navrhneme my. V tomto vám nijako ruky nezväzujeme. V súvislosti s tajnou a verejnou voľbou vy dookola radi používate argument, že november ’89 nám vydobyl tajnú voľbu. Tam sa obávam, že prichádza k veľkej dezinterpretácii, pretože tajnú voľbu vydobyl občanom, ktorí volia a rozhodujú, kto ich bude reprezentovať. Našou povinnosťou ako ich reprezentantov je sa im zodpovedať a zodpovedať sa im aj tak, aby videli, ako hlasujeme. Ja som za. Hlasujme o všetkých veciach verejne, akurát na to treba zmeniť niektoré zákony. A tie mená, už to povedal kolega Grendel, vy naozaj nemáte problém sa zaštítiť pani prezidentkou Čaputovou, pani ministerkou Kolíkovou, Radou prokurátorov a tak ďalej a tak ďalej. Kiež by ste používali rovnaký meter a nepoužívali dvojaký kilometer ako v blahej pamäti hovorí jeden z vašich kolegov. Nepovažujem to potom za korektnú diskusiu.
Burian, Jozef, poslanec NR SR (2016-05-25):
Ďakujem, pán predsedajúci. Obdivujem pána Mihála, že vysvetľuje niečo, čo je nevysvetliteľné, a chcem upozorniť na to aj jeho, aj ctené auditórium, že tu nejde o nejaké krížové alebo nekrížové, zákon o rodine jasne hovorí, tam, kde už raz bolo odňaté dieťa, nemôže byť do pestúnskej starostlivosti to dieťa dané. Ja viem si predstaviť, so spätnou platnosťou ako by sme retroaktívne niečo riešili, ale vysvetľovať niečo, čo je nevysvetliteľné, podať zákon a potom sa domáhať tomu, ako to je výborné na tom, že už raz v zákone to je, to už ja nerozumiem celkom a možnože raz to pochopím, keď možno budete v koalícii vy a budete riešiť veci. Ďakujem.
Mojš, Milan, poslanec NR SR (2012-06-20):
Pán predseda, keďže sme už predtým odhlasovali skrátenie lehoty, teraz dajte hlasovať o pozmeňovacom návrhu pána poslanca Vážneho ako celku.
Blanár, Juraj, poslanec NR SR (2015-03-10):
Ďakujem všetkým za vystúpenie alebo faktické poznámky na moje vystúpenie. Pani poslankyňa Šípošová, ja som citoval z toho, čo vrátil pán prezident, jednu časť, ktorá hovorí o tom, že objednávanie u pacientov, zjednodušene povedané, je bežná vec v členských krajinách a nemalo to byť spoplatnené, čo nie je vôbec v žiadnej krajine Európskej únie. A toto, si myslím, že je správne a pán prezident to podporil. Pán bývalý minister zdravotníctva, pán poslanec Uhliarik, no vy hovoríte, že sme znížili na nulu tú 20 a 50-korunáčku. Je to terminus technicus, lebo vyčítate aj pánovi poslancovi Bastrnákovi, ktorý pred chvíľou povedal, že sme zrušili 20 a 50-korunáčky, to je len technická záležitosť. Faktom je, že sa 20 a 50-korunáčkami neplatí a ak si myslíte, že je potrebné, keď budete vo vláde, nech sa páči, príďte s tým návrhom a môžete tú nulu zvýšiť. Je to na vašej politickej zodpovednosti. Myslím si, že my sme urobili dobre a urobili by sme to vždy takto. Vznikli ďalšie poplatky, pán poslanec Bastrnák. No vznikli, pretože tu bol systém, ktorý ste schválili vy v platnosti a on je doteraz v platnosti. Ja viem, že sa vám ťažko hovorí, pán poslanec Simon, o tom, že my sme tu dlho. Nuž ale to, čo ste vy napáchali tou privatizáciou v zdravotníctve, to, čo ste urobili so súkromnými zdravotnými poisťovňami, to nás ešte bude dobiehať veľmi dlho. Pán poslanec Novotný, Žilinský samosprávny kraj má jednu polikliniku, žiadnu nepredal, neklamte, prosím, žiadnu nepredal. Nikdy sme nepredávali, čiže, pán poslanec, dobre si v tom urobte poriadok. No a pán poslanec Mihál, vy si myslíte, akože ľudia, ktorí si svoj čas vážia, nie sú v Rakúsku, v Nemecku, v Česku? Prečo tam nezaviedli ten poplatok za prednostné vyšetrenie? Tam sú všetko hlupáci? A pán poslanec Kadúc, nie ste tu, ale... (Prerušenie vystúpenia časomerom.)
Hrnčiar, Andrej, poslanec NR SR (2012-05-10):
Ja chcem oceniť vystúpenie pána poslanca Polláka, nakoľko s rómskou problematikou máme skúsenosti aj v meste Martin, kde máme segregovanú časť rómskeho obyvateľstva, aj takú, ktorá sa chce zapojiť a ktorá chce sa začleniť do normálneho života, ale nemôže si nájsť zamestnanie, a zrejme sú jej znemožnené takéto snahy. Ja som, ja oceňujem na vašom príspevku to, že ste povedali dôležitú vetu: Nič nie je zadarmo a ani sociálne dávky by nemali byť zadarmo. A práve mestá a obce, kde sa nachádza rómske obyvateľstvo a kde sa stretávame s rómskou problematikou, by mali byť tie subjekty, ktoré by mali mať možnosť za podpory štátu vytvárať pracovné miesta práve pre ľudí, ktorí poberajú sociálne dávky. Ja som bol sám prekvapený, keď som zistil, koľko finančných prostriedkov štát minul na riešenie rómskej problematiky, a peniaze sa minuli a problematika sa nevyriešila. Keď bol pán Čaplovič vicepremiérom pre ľudské práva a menšiny, my sme navrhovali, možno si budete pamätať, pán Čaplovič, že sme prišli s takým návrhom vytvorenia takého programu ako, aby sme prinútili takéto skupiny pracovať. Vy ste sa o to aj zaujímali, len nenašli sa finančné prostriedky na to. Ja dúfam, že sa možno vytvorí nejaký fond, z ktorého budú môcť čerpať obce a mestá, ktoré prídu s konkrétnym návrhom na to, ako vyriešiť zamestnanosť rómskeho etnika. Pretože oveľa dôležitejšie ako sociálne dávky je dať Rómom prácu. Pretože štát by mal efektívnejšie prerozdeľovať finančné prostriedky na riešenie tohto problému. Ďakujem.
Bugár, Béla, podpredseda NR SR (2018-03-14):
Vážené panie poslankyne, páni poslanci, vzhľadom na nevoľnosť pána predsedu výboru, ak dovolíte, dokončíme hlasovanie podľa rozhodnutia pána predsedu Národnej rady, ktorý navrhol, tento návrh zákona, ešte raz prečítam, poslancov Petra Antala, Petra Pamulu na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov (tlač 892), teda podľa návrhu pána predsedu Národnej rady prerokovať ústavnoprávnemu výboru, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre zdravotníctvo. Zároveň navrhuje určiť, aby gestorský výbor Národnej rady Slovenskej republiky bol výbor pre zdravotníctvo a lehoty na prerokovanie návrhu zákona v druhom čítaní vo výboroch do 4. mája 2018 a v gestorskom výbore do 9. mája 2018. Prezentujme sa a hlasujme. (Hlasovanie.) Prítomných 121, za 118, 2 sa zdržali, 1 nehlasoval. Návrh sme schválili. Teraz ešte jeden oznam. Tak ako bolo včera oznámené, dnes o 14.00 hodine budeme pokračovať v rokovaní našej 28. schôdze mimoriadnou správou verejného ochrancu práv (tlač 873). Pýtam sa, je všeobecný súhlas? Áno, ďakujem pekne. Ešte pred pokračovaním, s procedurálnymi návrhmi pani poslankyňa Dubačová.
Dostál, Ondrej, poslanec NR SR (2019-06-19):
Pán poslanec Baláž, ja na rozdiel od kolegu Hegera nebudem až taký kritický. Ja si myslím, že je to veľmi dobrý nápad, sám by som to lepšie nenapísal a (slabý potlesk) určite, určite môžem povedať, že ja za oba, v oboch hlasovaniach budem hlasovať za ten návrh, pretože si myslím, že je to rozumné a bol by som rád, keby to nebol iba názor váš ako jedného poslanca, prípadne názor jednej z koaličných strán, ale keby si to osvojila parlamentná väčšina, lebo môže sa stať, že ak to neschválime teraz, tak podobný problém budeme riešiť na septembrovej schôdzi.
Kollár, Jozef, poslanec NR SR (2010-12-08):
Ako štvrtý pozmeňujúci návrh podal pán poslanec Galis. Dajte, prosím, hlasovať o tomto návrhu.
Kollár, Boris, predseda NR SR (2023-03-28):
S ďalším procedurálnym návrhom pán poslanec Kremský a potom pán poslanec Vetrák.
Laššáková, Jana, podpredsedníčka NR SR (2013-11-27):
Ďakujem, pán minister. Chce zaujať? Nie, k rozprave stanovisko spravodajca, nechce. Prerušujem rokovanie o tomto bode programu. A teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 726, spoločná správa výborov má tlač 726a. Opäť vás prosím, pán minister, o odôvodnenie vládneho návrhu zákona. Nech sa páči, máte slovo.
Stachura, Peter, poslanec NR SR (2024-05-09):
Marek, ďakujem za vystúpenie. Škoda, že tak neskoro, mohlo skôr a mali to počúvať viacerí. Mne to príde také paradoxné, že opozičné strany tu hovoria o sociálnej demokracii stranám, ktoré sa hrdia a majú v názve, že sú sociálni demokrati, o tom, že dávajte pozor na tie finančné skupiny. Ako mi to príde také ako veľmi, veľmi zvláštne. A rovnako mi príde zvláštne, že to všetko, čo sme tu nerobili, alebo tá predošlá vláda tu nerobila, tak paradoxne to je tá vláda, ktorá dokázala obmedziť zisk zdravotných poisťovní na jedno percento. A čo tie sociálne, sociálne demokracie robili? Akože to je zaujímavé, že doteraz sa toto nepodarilo a toto už sa nehovorí, no však to nie je teraz moderné. Ale je zásluha tohto pána, ktorý tuná pred chvíľou rečnil, milá sociálna demokracia. Čiže nielen tuná stále vykrikovať nejaké vaše parole 20-tisíc mŕtvych, toto si robil zle, nič si neurobil, zruinoval si zdravotníctvo za tri a pol roka. Ale tuná je konkrétna vec, aj to jedno percento je zlé, lebo, tak ako to tu odznelo, sme jediná krajina, kde z povinného zdravotného poistenia sa vypláca zisk. Dividenda 25 mil. Dvadsaťpäť miliónov. A počuli ste dobre, 900 mil. si už vyplatili pri vláde sociálnych demokratov, vláde SMER-u, vláde HLAS-u si vyplatili peniaze. Proti tomu máte bojovať, nie tuná obviňovať, očierňovať, čo všetko sa nerobilo. Trošku si vstúpte do svedomia.
Hatráková, Katarína, poslankyňa NR SR (2023-06-20):
Ďakujem pekne, pán predseda. V rozprave vystúpili dvaja poslanci – pán poslanec Lehotský a pán predkladateľ, pán Osuský. Dajte, prosím, hlasovať o návrhu uznesenia tak, ako je uvedené v prílohe informácie, bez odporúčania gestorského výboru.
Kollár, Boris, predseda NR SR (2022-02-03):
Ďalšia faktická alebo na faktické poznámky bude reagovať pán poslanec Mazurek. Nech sa páči.
Blanár, Juraj, podpredseda NR SR (2023-05-03):
Toľko jediné vystúpenie v rozprave, ktorú vyhlasujem za uzavretú. Chcem sa spýtať pána ministra, či má záujem o záverečné slovo. Nie. Prerušujem rokovanie o tomto bode programu a budeme o ňom hlasovať dnes o 17. hodine. Pristúpime k ďalšiemu bodu, ktorý predloží opäť pán minister spravodlivosti. Je to druhé čítanie o návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu. Je to parlamentná tlač 1530. Pán minister, nech sa páči, môžete tento návrh zákona uviesť. (Rokovanie o návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu , tlač 1530.)
K. Tóthová, poslankyňa: (2001-11-28):
Takže ja si myslím, že ten pozitívny prístup k hodnoteniu by nemal byť pozitívny. Nehovorím, že toto nie je jedna forma, ale je veľmi drahá vzhľadom na to, že nevytvára trvalé pracovné miesta. Nevytvára trvalé pracovné miesta, len „flekuje“ jednu nedostatočnosť tejto vládnej koalície, na ktorú sme už viackrát upozorňovali. A to je, že nemáte stratégiu vytvárania pracovných príležitostí.